cyanic-selkie/wikianc huggingface dataset:
অ্যান্ডি রবার্টস
স্যার অ্যান্ডারসন মন্টগোমারি এভারটন "অ্যান্ডি" রবার্টস, কেএনএইচ (Andy Roberts; জন্ম: ২৯ জানুয়ারি, ১৯৫১) এন্টিগুয়ার আর্লিংস ভিলেজ এলাকায় জন্মগ্রহণকারী সাবেক ও বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা। ওয়েস্ট ইন্ডিজ ক্রিকেট দলের অন্যতম বোলিং স্তম্ভ হিসেবে সুপরিচিত ছিলেন অ্যান্ডি রবার্টস। ডানহাতি ফাস্ট বোলার রবার্টস দলের প্রয়োজনে ডানহাতে ব্যাটিং করতেন। ইংল্যান্ডের কাউন্টির প্রথম-শ্রেণীর ক্রিকেটে হ্যাম্পশায়ার ও লিচেস্টারশায়ারের হয়ে খেলেছেন। বিশ্বকাপ ক্রিকেটের ইতিহাসের প্রথম দুইটি প্রতিযোগিতার শিরোপা বিজয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।
রবার্টসের বোলিংয়ের মাধ্যমে পরবর্তী সিকি শতাব্দীকাল ওয়েস্ট ইন্ডিজের ফাস্ট বোলিং আক্রমণের দূর্দান্ত সূচনা ঘটে। সেজন্যেই তাকে ‘আধুনিক ওয়েস্ট ইন্ডিজের ফাস্ট বোলিংয়ের জনকরূপে’ গণ্য করা হয়। উর্বর মস্তিষ্কসম্পন্ন ও তুখোড় বুদ্ধিমত্তা সহযোগে যথাসময়ে শক্তিমত্তা প্রয়োগ করে বোলিং করতেন। তার বাউন্সারগুলো অত্যন্ত বিপজ্জ্বনক বাউন্সাররূপে বিবেচিত হয়ে আসছে।
খেলোয়াড়ী জীবন
সত্তরের দশক থেকে আশির দশক পর্যন্ত মাইকেল হোল্ডিং, জোয়েল গার্নার ও কলিন ক্রফটের সাথে দলের বোলিং আক্রমণে নেতৃত্ব দিয়েছেন। এ চার-রত্নের বোলিং আক্রমণে টেস্ট ও একদিনের আন্তর্জাতিক স্তরের ক্রিকেটে প্রতিপক্ষের ব্যাটসম্যানদের উপর ত্রাসের রাজত্ব কায়েমসহ বৈশ্বিক ক্রিকেটে একাধিপত্য বিস্তার করেছেন। দশ বছরের কম সময় খেললেও বিশ্বের সেরা দলগুলোর মুখোমুখি হয়েছেন তিনি। দলের জ্যেষ্ঠ ফাস্ট বোলার হিসেবে পরবর্তীতে তিনি তার অভিজ্ঞতার ঝুলি ওয়েন ড্যানিয়েল, কোর্টনি ওয়ালশ ও কার্টলি অ্যামব্রোসের কাছে হস্তান্তর করেন।
১৯৭৫ সালে ভারত সফরে তিনি তার সেরা সময় অতিবাহিত করেন। ইংল্যান্ড সফরে হেডিংলিতে অনুষ্ঠিত টেস্টে তিনি তার সেরা বোলিং করেছিলেন। তার তথ্য মোতাবেক জানান, আমি তিনটি উইকেট পেলেও আমার অনুকূলে সঠিক সিদ্ধান্ত দেয়া হয়নি। পিটার উইলিকে লেগ-বিফোরের আবেদন জানালেও আম্পায়ার তাতে কর্ণপাত করেননি। যদি আম্পায়ার সঠিক সিদ্ধান্ত দিতেন, তাহলে ইংল্যান্ডকে বিকালেই অল-আউট করতাম। টেস্টে চমৎকার রেকর্ড থাকা স্বত্ত্বেও তার আন্তর্জাতিক ক্রিকেট জীবন তুলনামূলকভাবে স্বল্প সময়ের ছিল যা ১৯৮৩ সালে থেমে যায়।
টেস্ট ক্রিকেটে ইনিংসে দুইবার সাত উইকেট লাভ করার পারঙ্গমতা প্রদর্শন করেছেন। টেস্ট জীবন শুরু করার মাত্র আড়াই বছরে নিজস্ব ১৯শ টেস্টে তিনি শততম উইকেট লাভ করেন যা অদ্যাবধি অক্ষুণ্ন রয়েছে। ১৯৭০-এর দশকের মাঝামাঝি সময়কালে প্রশ্নাতীতভাবে তার সেরা সময় কাঁটে। পরবর্তীতে তার পেস আক্রমণ কমে গেলেও অভিজ্ঞতা এবং যোগ্যতার স্বাক্ষর রেখে ১৯৮৩-৮৪ সাল পর্যন্ত বলকে ঘুরাতে পারতেন। মাত্র ৪৭ টেস্টে ২০২ উইকেট শিকার করেন তিনি। পাশাপাশি ব্যাটসম্যান হিসেবেও তিনটি অর্ধ-শতকের সন্ধান পান।
১৯৭৫ ও ১৯৭৯ সালে ইংল্যান্ডে অনুষ্ঠিত প্রুডেন্সিয়াল বিশ্বকাপ ক্রিকেটের প্রথম দুইটি প্রতিযোগিতায় শিরোপা জয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। তন্মধ্যে, ১৯৭৫ সালের ক্রিকেট বিশ্বকাপে পাকিস্তানের বিপক্ষে ১০ম উইকেটে ডেরেক মারে’র সাথে ৬০ রানের জুটি গড়ে দলকে নাটকীয়ভাবে বিজয় এনে দেন। আঘাতপ্রাপ্তি ও তরুণ ফাস্ট বোলারদের জায়গা করে দিতে ১৯৮৩ সালে স্বল্পকালীন খেলোয়াড়ী জীবনের সমাপ্তি ঘটে তার।
খেলার ধরন
তার বোলিংয়ের প্রধান বৈশিষ্ট্য ছিল দুই ধরনের বাউন্সার দেয়া। দীর্ঘ দৌঁড়ে উইকেটে ধাবমান হয়ে তার গতিকে কাজে লাগিয়ে বল ছুড়তেন। প্রথমবার তিনি ধীরগতিতে পেস বল ছুড়তেন যা ব্যাটসম্যান বেশ সহজভাবে মোকাবেলা করতেন। এরফলে ব্যাটসম্যান প্রলুদ্ধ হয়ে দ্বিতীয় বাউন্সারে আউট হতেন কিংবা বেশ আঘাত পেতেন। দ্বিতীয় বাউন্সারটি পিচের একই জায়গায় ফেলতেন যা পূর্বের তুলনায় অতিরিক্ত গতিময়তা ও ক্ষীপ্রতা থাকতো।
পাকিস্তান জাতীয় ক্রিকেট দলের সাবেক অধিনায়ক ইমরান খান একবার বলেছিলেন যে, অ্যান্ডি রবার্টসের বলে নিজের আউট হবার ধরনটি ছিল খুব দ্রুতগতির বলে যা তিনি কখনও মুখোমুখি হননি।
কোচিং
২০০১ সালে বাংলাদেশের ফাস্ট বোলারদের সহায়তায় বোলিং কোচের দায়িত্ব পান। এরপর তিনি পুনরায় ২০০৫ সালে বাংলাদেশ দলকে সহায়তা করেছিলেন। ২০০৬ সালে ভারতের কোচ থাকা অবস্থায় বোলিং অল-রাউন্ডার ইরফান পাঠানকে সহায়তা করেন। খেলোয়াড়ী জীবন থেকে অবসর নেয়ার পর ওয়েস্ট ইন্ডিজে ক্রিকেট সম্প্রসারণ অবদান রেখে চলেছেন। জুলাই, ২০০৬ সালে ওয়েস্ট ইন্ডিজ ক্রিকেট বোর্ডের নির্বাচকমণ্ডলীর অন্যতম সদস্য হিসেবে যোগদান করেন। ক্রিকেট প্রশাসক হিসেবে পিচ প্রস্তুতে দেখাশোনার দায়িত্ব নেন। এন্টিগুয়ার পিচ প্রস্তুতে বেশ সহায়তা করেন। এরফলেই ব্রায়ান লারা দুইবার টেস্টের সর্বোচ্চ ব্যক্তিগত রানের রেকর্ড ভেঙ্গে ফেলতে সমর্থ হন। প্রথম এন্টিগুয়ান হিসেবে ওয়েস্ট ইন্ডিজের পক্ষে টেস্ট ক্রিকেটে অংশ নেন। পরবর্তীতে ভিভ রিচার্ডস, রিচি রিচার্ডসন ও কার্টলি অ্যামব্রোসের ন্যায় জনপ্রিয় ক্রিকেটারগণ এ অঞ্চল থেকে আন্তর্জাতিক ক্রিকেটে দৃপ্ত পদচারণা করেন।
দেনমোহর (চলচ্চিত্র)
দেনমোহর  ১৯৯৫ সালে মুক্তিপ্রাপ্ত সালমান শাহ ও মৌসুমী অভিনীত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি পরিচালনা করেছেন শফি বিক্রমপুরী। এই সুপারহিট ছবিটি ১৯৯১ সালে মুক্তি পাওয়া সালমান খান অভিনীত সানাম বেওফা হিন্দি ছবির অফিসিয়াল পুনঃনির্মাণ।
কাহিনী
বিবাদমান দুই জমিদার পরিবারের ছেলে-মেয়ের মাঝে প্রেম হয়। এক পর্যায়ে দুই পরিবারের সম্মতিতে বিয়ে হয়। মেয়ের পরিবারের দাবি থাকে এক কোটি টাকা দেনমোহর। বিয়ের পরদিনই এক কোটি টাকা দিয়ে নববধুকে বের করে দেওয়া হয়।সামন্তবাদী দ্বন্দ্ব নিয়ে নির্মিত বাংলা চলচ্চিত্রগুলোর মধ্যে এটি অন্যতম।
সঙ্গীত
আলাউদ্দিন আলী এ ছবির সঙ্গীত পরিচালক হিসেবে কাজ করেন। গানের কথা লিখেছেন মনিরুজ্জামান মনির, গাজী মাজহারুল আনোয়ার, মাসুদ করিম, পুলক বন্দ্যোপাধ্যায় এবং গান গেয়েছেন রুনা লায়লা, খালিদ হাসান মিলু, এন্ড্রু কিশোর, সাবিনা ইয়াসমিন ও আগুন।
মুক্তি
১৯৯৫ সালের ৩রা মার্চ ঈদুল ফিতরে মুক্তি পায় চলচ্চিত্রটি। এটি ব্যবসায়িক ভাবে সফল হয় এবং বছরের অন্যতম সেরা সুপারহিট চলচ্চিত্রের তকমা পায়।
নিরোশান পেরেরা
নিরোশান পেরেরা হলেন একজন শ্রীলঙ্কান রাজনীতিবিদ, যিনি ২০১০ সাল থেকে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। তিনি পুত্তালাম জেলার সাবেক সংসদ সদস্য লারিনে পেরেরার সন্তান।
বারদী ইউনিয়ন
প্রাচীন বাংলার রাজধানী ও এক সময়ের সমৃদ্ধশালী জনপদ সোনারগাঁ। বারদী ইতিহাসখ্যাত সোনারগাঁয়ের প্রসিদ্ধ একটি গ্রাম। বর্তমানে সোনারগাঁয়ের দশটি ইউনিয়নের একটি হল বারদী ইউনিয়ন। বাংলার বার ভূঁইয়ার অন্যতম ঈশা খাঁর রাজধানী সোনারগাঁ, সম্রাট আকবরের শাসনামলে। আর ইলিয়াস শাহী শাসনামলের ইতিহাসখ্যাত নায়ক সুলতান গিয়াসউদ্দীন আযম শাহের স্বর্ণযুগের সোনারগাঁ এদেশের ইতিহাসে স্থায়ীভাবে আসন পাওয়া ইতিহাস সমৃদ্ধ একটি স্থান। যেখানে ছড়িয়ে-ছিটিয়ে রয়েছে অসংখ্য ঐতিহ্যবাহী স্থান, স্থাপনা ও নিদর্শ,যা কিনা প্রাচীন বাংলার ইতিহাস বহন করছে। সোনারগাঁয়ের এমনই একটি উল্লেখযোগ্য স্থান বারদী। চারদিকে নদীবেষ্ঠিত সোনারগাঁয়ের বিশাল অঞ্চলের পূর্ব প্রান্তে মেঘনা নদীর উত্তর পাশে যে অঞ্চল অবস্থিত, তারই নাম বারদী। পানিপথের কারণে সেই প্রাচীনকাল হতেই সোনারগাঁয়ের প্রসিদ্ধ গ্রাম বারদী।
ইতিহাস
ব্রিটিশ শাসনামলে হিন্দু নাগ জমিদারদের দোর্দণ্ড প্রতাপের কেন্দ্রস্থল ছিল বারদী। বারদী আজ অবহেলিত হলেও এক সময় যে বেশ সমৃদ্ধ ছিল, তা বিভিন্ন জমিদার বাড়ির ধ্বংসাবশেষ, ইমারতের গায়ে বিভিন্ন স্থাপত্যকর্ম, পুরনো আমলের দীঘি, পুকুরপাড়ের শেওলা ধরা, ইট ধসে পড়া শান বাঁধানো ঘাট প্রভৃতি দেখে সহজেই অনুমান করা যায়। বর্তমান বারদীর নাগপাড়ায় পুরনো আমলের যেসব ইমারতের ধ্বংসাবশেষ দেখতে পাওয়া যায়, তাতে অনুমান করা যায়- এসব ইমারত শতবর্ষেরও অনেক পুরনো। সিকদার শাহ এবং তার পুত্র গিয়াসউদ্দীন আযম শাহের অনেকগুলো মুদ্রা সোনারগাঁয়ের মোয়াজ্জমাবাদ টাঁকশাল থেকে মুদ্রিত হয়েছিল। বর্তমান বারদীর ব্যাপক পরিচিতি হিন্দু ধর্মাবলম্বীদের সাধক পুরুষ শ্রীশ্রী লোকনাথ ব্রহ্মচারীর আশ্রমের কল্যাণে। প্রতিদিন শত শত হিন্দু দূর-দূরান্ত থেকে এসে বারদীতে উপস্থিত হয় পুণ্য লাভের আশায়। বারদীতে অত্যন্ত প্রাচীন হিন্দুদের দুটি মঠও রয়েছে। উপমহাদেশের প্রখ্যাত কমিউনিস্ট নেতা ও পশ্চিমবঙ্গের সাবেক মুখ্যমন্ত্রী প্রয়াত জ্যোতিবসুর পৈতৃক বাড়ি এই বারদীতে। বারদীর অতীত ইতিহাস গৌরবময়। ইতিহাস আর ঐতিহ্যে সমৃদ্ধ প্রাচীন বাংলার রাজধানী সোনারগাঁয়ের সমৃদ্ধ জনপদ বারদী।
লোকনাথ ব্রহ্মচারীর আশ্রম
বর্তমান বারদীর ব্যাপক পরিচিতি সনাতন ধর্মাবলম্বীদের সাধক পুরুষ শ্রীশ্রী লোকনাথ ব্রহ্মচারীর আশ্রমের কারণে। এ মহাপুরুষ আজ থেকে প্রায় দেড়শ’ বছরের অধিক সময় আগে বারদীতে এসে আসন তৈরি করেন। প্রতিদিন শত শত ভক্ত পুণ্য লাভের আশায় দূরদূরান্ত থেকে বারদীতে আসেন। আর ব্রহ্মচারীর তিরোধান দিবস ১৯ জ্যৈষ্ঠ উপলক্ষে হাজার হাজার সনাতন ধর্ম অবলম্বীর মিলনমেলায় পরিণত হয় বারদী। শুধু দেশ নয় ভারত কিংবা নেপাল থেকেও ভক্তরা আসেন, বারদীতে। আশ্রমের দক্ষিণ পাশে ইউনিয়ন পরিষদের সামনে বিশাল মাঠ আর উত্তর পাশে এর কোলঘেঁষে বয়ে চলেছে ছাগল বামনী নদী।
সেশাগিরি রাও
সেশাগিরি রাও (c. ১৯৩৩ – ১৮ নভেম্বর ২০১৯) একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি অন্ধ্র প্রদেশ বিধানসভা ও অন্ধ্র প্রদেশ বিধান পরিষদের একজন সদস্য ছিলেন।
জীবনী
সেশাগিরি রাও বাপাতলা শিক্ষা সমাজের সভাপতি ছিলেন। তিনি বাপাতলা প্রকৌশল মহাবিদ্যালয় প্রতিষ্ঠা করেছিলেন। তিনি ১৯৮১ সালে অন্ধ্র প্রদেশ বিধান পরিষদের সদস্য হিসেবে নির্বাচিত হয়েছিলেন। এরপর, তিনি ১৯৯৪ সালে তেলুগু দেশম পার্টির প্রার্থী হিসেবে বাপাতলা বিধানসভা কেন্দ্র থেকে অন্ধ্র প্রদেশ বিধানসভার সদস্য হিসেবে নির্বাচিত হন। পরবর্তীতে তিনি ভারতীয় জাতীয় কংগ্রেসে যোগদান করেন। তিনি গুন্টুর জেলা কংগ্রেস কমিটির সভাপতি ছিলেন। এছাড়াও, তিনি অন্ধ্র প্রদেশ কংগ্রেস কমিটির মহাসচিব হিসেবেও দায়িত্ব পালন করেছিলেন।
সেশাগিরি রাও ২০১৯ সালের ১৮ নভেম্বর ৮৬ বছর বয়সে প্রয়াত হন।
এস-দ্বৈততা
তাত্ত্বিক পদার্থবিজ্ঞানে, এস-দ্বৈততা (শক্তিশালী-দুর্বল দ্বৈততা বা সেন দ্বৈততা) হল দুটি ভৌত তত্ত্বের সমতুলতা, যেটি কোয়ান্টাম ক্ষেত্র তত্ত্ব বা স্ট্রিং তত্ত্ব হতে পারে। এস-দ্বৈততা তাত্ত্বিক পদার্থবিজ্ঞানে গণনা করার জন্য উপযোগী, কারণ এটি এমন একটি তত্ত্বের সঙ্গে সম্পর্কযুক্ত যেখানে গণনাকারী দুরূহ একটি তত্ত্বের বিপরীতে এই তত্ত্বটি সহজতর।
কোয়ান্টাম ক্ষেত্র তত্ত্বে, এস-দ্বৈততা চিরায়ত তড়িৎচুম্বকত্ব থেকে একটি সুপ্রতিষ্ঠিত সত্যকে সাধারণীকরণ করে, যথা তড়িৎ ও চৌম্বক ক্ষেত্রের আদান-প্রদানের অধীনে ম্যাক্সওয়েলের সমীকরণের পরিবর্তন।
স্ট্রিং তত্ত্বে
স্ট্রিং তত্ত্বের উপর কাজ করা পদার্থবিদগণ ১৯৯০-এর দশকের মাঝামাঝি পর্যন্ত বিশ্বাস করতেন যে এই তত্ত্বের পাঁচটি স্বতন্ত্র সংস্করণ রয়েছে: টাইপ ১, টাইপ ২এ, টাইপ ২বি এবং ভিন্নধর্মী স্ট্রিং তত্ত্বের দুটি সংস্করণ (এসও(৩২) এবং ই৮×ই৮)। বিভিন্ন তত্ত্ব বিভিন্ন ধরনের স্ট্রিংকে অনুমোদন করে, এবং কম শক্তিতে উদ্ভূত কণাগুলি বিভিন্ন প্রতিসাম্য প্রদর্শন করে।
পদার্থবিজ্ঞানীরা ১৯৯০-এর দশকের মাঝামাঝি সময়ে লক্ষ্য করেছিলেন, যে এই পাঁচটি স্ট্রিং তত্ত্ব আসলে অত্যন্ত অ-তুচ্ছ দ্বৈততা দ্বারা সম্পর্কিত। এই দ্বৈতগুলির মধ্যে একটি হল এস-দ্বৈততা। স্ট্রিং তত্ত্বে এস-দ্বৈততার অস্তিত্ব প্রথম অশোক সেন ১৯৯৪ খ্রিস্টাব্দে প্রস্তাব করেছিলেন।
রাশিয়ায় ইসলাম
ইসলাম রাশিয়ার চারটি প্রধান ধর্মের মধ্যে অন্যতম। খ্রীষ্টধর্মের পর ইসলাম রাশিয়ার দ্বিতীয় সর্বাধিক স্বীকৃত ধর্ম। ইউরোপে রাশিয়ার সর্বাধিক মুসলিম জনসংখ্যা রয়েছে; এবং ২০১৭ সালে মার্কিন পররাষ্ট্র বিভাগের মতে, রাশিয়ায় মুসলমানদের সংখ্যা ছিল মোট জনসংখ্যার ১০,২২০,০০০ বা ৬%। ২০১২ সালে পরিচালিত একটি ব্যাপক জরিপ অনুযায়ী, মুসলিমরা রাশিয়ার জনসংখ্যার ৬.৫% ছিল। See also the results' main interactive mapping and the static mappings: The Sreda Arena Atlas was realised in cooperation with the All-Russia Population Census 2010 (Всероссийской переписи населения 2010), the Russian Ministry of Justice (Минюста РФ), the Public Opinion Foundation (Фонда Общественного Мнения) and presented among others by the Analytical Department of the Synodal Information Department of the Russian Orthodox Church. See: যাইহোক, সামাজিক অস্থিরতার কারণে ইসলামিক সংখ্যাগরিষ্ঠতা সহ দুটি ফেডারেল বিষয়ের জনসংখ্যা জরিপ করা হয়নি, যার জনসংখ্যা একসাথে প্রায় ২মিলিয়ন ছিল, যথা চেচনিয়া এবং ইনুগুশটিয়া।
আইনের অধীনে এবং রাশিয়ার রাজনৈতিক নেতাদের দ্বারা রাশিয়ার ঐতিহ্যবাহী ধর্মগুলির মধ্যে একটি হিসাবে স্বীকৃত, ইসলাম রাশিয়ার ঐতিহাসিক ঐতিহ্যের একটি অংশ, এবং রাশিয়ান সরকার দ্বারা ভর্তুকি দেওয়া হয়। অর্থোডক্স খ্রীষ্টধর্মের পাশাপাশি একটি প্রধান রুশ ধর্ম হিসেবে ইসলামের অবস্থান ক্যাথরিন দ্য গ্রেটের সময় থেকে শুরু হয়, যিনি ওরেনবার্গ অ্যাসেম্বলির মাধ্যমে ইসলামিক ধর্মযাজক এবং বৃত্তির পৃষ্ঠপোষকতা করেছিলেন।
শুরু থেকেই রুশ এবং এর উত্তরসূরি রাষ্ট্রসমূহ প্রতিবেশী, শাসক বা প্রজা হিসেবে মুসলিমদের সংস্পর্শে এসেছে। মুসলিম ভূমিসমূহ থেকে দূরপাল্লার রৌপ্য বাণিজ্য প্রথম রুশ রাষ্ট্রসমূহ প্রতিষ্ঠায় গুরুত্বপূর্ণ ভূমিকা রাখে, এবং খ্রিস্টধর্মের পূর্বে ইসলাম ধর্ম রুশ ভূমিতে পৌঁছায় । ৯৮৮ সালে কিয়েভান রাসের শাসক ভ্লাদিমিরের খ্রিস্টধর্ম গ্রহণের কয়েক দশক আগেই দশম শতাব্দীর মধ্যভাগে ভোলগা বুলগার রাষ্ট্রের শাসকরা ইসলাম ধর্ম গ্রহণ করেছিলেন। ১২৩৬ থেকে ১২৩৭ সালের মধ্যে মোঙ্গলরা ভোলগা বুলগার রাষ্ট্র ধ্বংস করে দেয় এবং এরপর সমগ্র রুশ ভূমিকে পদানত করে। ১৩২৭ সালে গোল্ডেন হোর্ডের শাসক উজবেক খান ইসলাম ধর্ম গ্রহণ করেন এবং এর ফলে এক শতাব্দীরও বেশি সময়ের জন্য রুশ ভূমিসমূহের কর্তৃত্ব মুসলিমদের হাতে ন্যস্ত হয় । এরপর মাস্কোভি ও গোল্ডেন হোর্ডের মধ্যে ক্ষমতার ভারসাম্যের পরিবর্তন ঘটতে থাকলে মস্কোর রাজপুরুষেরা ক্রমাগত গোল্ডেন হোর্ডের উত্তরাধিকার সংক্রান্ত সংঘর্ষে সক্রিয়ভাবে জড়িয়ে পড়েন। ১৫৫২ সালে রাশিয়ার জার চতুর্থ আইভান গোল্ডেন হোর্ডের উত্তরসূরি রাষ্ট্রগুলোর মধ্যে সবচেয়ে উল্লেখযোগ্য রাষ্ট্র কাজান দখল করেন এবং ভৌগোলিক সম্প্রসারণের এক সুদীর্ঘ প্রক্রিয়া আরম্ভ করেন। ক্রমে ক্রিমিয়া, ককেশাস এবং মধ্য এশিয়া রাশিয়ার পদানত হয় এবং এর ফলে ঊনবিংশ শতাব্দীর শেষদিকে বহু মুসলিম জাতি রুশ শাসনাধীনে আসে। ১৯৯৭ সালে রুশ সংবিধানে খ্রিস্টধর্ম, বৌদ্ধধর্ম এবং ইহুদিধর্মের পাশাপাশি ইসলাম ধর্মকেও রাশিয়ার 'সাংস্কৃতিক ঐতিহ্যে'র অংশ হিসেবে স্বীকৃতি দেয়া হয়েছে। বর্তমানে রাশিয়ার মোট জনসংখ্যার প্রায় ১৫% ইসলাম ধর্মাবলম্বী।
ইতিহাস
৭ম শতাব্দীর মাঝামাঝি সময়ে পারস্যে মুসলিম বিজয়ের অংশ হিসেবে ইসলাম ককেশাস অঞ্চলে প্রবেশ করে, যার কিছু অংশ পরে রাশিয়া স্থায়ীভাবে অন্তর্ভুক্ত করে। বর্তমান রাশিয়ান ভূখণ্ডের মধ্যে মুসলিম হওয়া প্রথম মানুষ, দাগেস্তানি জনগণ (ডারবেন্ট অঞ্চল), ৮ম শতাব্দীতে এই অঞ্চলের আরব বিজয়ের পরে রূপান্তরিত হয়। ভবিষ্যতে রাশিয়ার ভূমিতে প্রথম মুসলিম রাষ্ট্র ছিল ভোলগা বুলগেরিয়া (৯২২)। কাজানের খানাতের তাতাররা সেই রাজ্য থেকে বিশ্বাসীদের জনসংখ্যা উত্তরাধিকার সূত্রে পেয়েছিলেন। পরবর্তীতে ইউরোপীয় ও ককেশীয় তুর্কি জনগণের অধিকাংশও ইসলামের অনুসারী হয়ে ওঠে।
গোল্ডেন হোর্ডের শেষ অবশিষ্ট উত্তরসূরি ক্রিমিয়ান খানাটের তাতাররা ১৫৭১ সালে দক্ষিণ রাশিয়ায় অভিযান চালিয়ে মস্কোর কিছু অংশ পুড়িয়ে দেয়। অষ্টাদশ শতাব্দীর শেষের দিকে ক্রিমিয়ান তাতাররা উসমানীয় সাম্রাজ্য এবং মধ্যপ্রাচ্যের সাথে একটি বিশাল ক্রীতদাস-বাণিজ্য বজায় রাখে, ১৫০০-১৭০০ সময়কালে রাশিয়া এবং ইউক্রেন থেকে প্রায় ২০ লক্ষ ক্রীতদাস রপ্তানি করে।
ষোড়শ শতাব্দীর প্রথম দিক থেকে ঊনবিংশ শতাব্দীর শুরু পর্যন্ত, ট্রান্সককেশিয়া এবং দক্ষিণ দাগেস্তানের সমস্ত ধারাবাহিক ইরানি সাম্রাজ্য (সাফাভিদ, আফশারিদ এবং কাজার) এবং অন্যদিকে তাদের ভূ-রাজনৈতিক এবং আদর্শগত প্রতিবেশী চিরপ্রতিদ্বন্দ্বী উসমানীয় তুর্কিদের দ্বারা শাসিত হয়েছিল। উত্তর ককেশাস এবং দক্ষিণ ককেশাস উভয় অঞ্চলে তারা যে সব এলাকায় শাসন করেছিল, শিয়া ইসলাম এবং সুন্নি ইসলাম ছড়িয়ে পড়ে, যার ফলে সংলগ্ন অঞ্চলে আরও অনেক জাতিগত ককেশীয় জনগণের দ্রুত এবং অবিচলিত রূপান্তর হয়।
১৫৫২ সালে ইভান দ্য টেরিবল দ্য টেরিবল টু দ্য গ্রেট কর্তৃক কাজানের রুশ বিজয় থেকে ১৭৬২ সালে ক্যাথরিন দ্য গ্রেটের আরোহণ পর্যন্ত সময়কালে বর্জন এবং বৈষম্যমূলক নীতির মাধ্যমে মুসলমানদের উপর নিয়মতান্ত্রিক রাশিয়ান দমন - সেইসাথে মসজিদের মতো ইসলামের বাহ্যিক প্রকাশ দূর করে মুসলিম সংস্কৃতি ধ্বংস করা হয়। রাশিয়ানরা প্রাথমিকভাবে ইসলামকে সমৃদ্ধ হতে দেওয়ার ইচ্ছা প্রদর্শন করে কারণ মুসলিম আলেমদের বিভিন্ন অঞ্চলে মুসলমানদের, বিশেষ করে কাজাখদের কাছে প্রচার করার জন্য আমন্ত্রণ জানানো হয়েছিল, যাদের রাশিয়ানরা অবজ্ঞার চোখে দেখতো।
রুশ জারতন্ত্রের অধীনে ইসলাম
১৩৯২ সালে বর্তমান রাশিয়ার নিঝনি নভগরোদ প্রদেশে বসবাসকারী মিশার তাতাররা মাস্কোভির গ্র্যান্ড ডিউকদের অধীনে চাকুরি গ্রহণ করলে মাস্কোভি প্রথম মুসলিম প্রজা লাভ করে। পঞ্চদশ শতাব্দীর মধ্যভাগে গোল্ডেন হোর্ডের উত্তরাধিকার যুদ্ধে পরাজিত কাসিমভের খানরা মাস্কোভির আশ্রয় লাভ করেন এবং মস্কোয় বিশেষ সুবিধাপ্রাপ্ত অভিজাতে পরিণত হন। তবে তা সত্ত্বেও রুশদের কাজান বিজয় ছিল একটি যুগান্তকারী মুহূর্ত, কারণ এর ফলে বিস্তৃত স্তেপভূমিতে রুশ সম্প্রসারণের সুযোগ সৃষ্টি হয়। পরবর্তী দুই শতাব্দীতে রুশরা বাশকির ও কাজাখ স্তেপের ওপর কর্তৃত্ব প্রতিষ্ঠা করে এবং এর মধ্য দিয়ে বহুসংখ্যক মুসলিম প্রজা লাভ করে।
১৭৮৩ সালে রুশ সম্রাজ্ঞী দ্বিতীয় ক্যাথেরিন গোল্ডেন হোর্ডের সর্বশেষ উত্তরসূরি রাষ্ট্র ক্রিমিয়া দখল করেন এবং অষ্টাদশ শতাব্দীর শেষদিকে ককেশাস পর্যন্ত রুশ সাম্রাজ্য সম্প্রসারিত হয়। ১৭৬২ সালে ক্যাথরিন দ্য গ্রেট বর্জন এবং বৈষম্যমূলক নীতির মাধ্যমে মুসলমানদের উপর নিয়মতান্ত্রিক রুশ দমন-পীড়ন প্রদর্শন করেন - সেইসাথে মসজিদের মতো ইসলামের বাহ্যিক প্রকাশ দূর করে মুসলিম সংস্কৃতি ধ্বংস করেন। রাশিয়ানরা প্রাথমিকভাবে ইসলামকে সমৃদ্ধ হতে দেওয়ার ইচ্ছা প্রদর্শন করে কারণ মুসলিম আলেমদের বিভিন্ন অঞ্চলে মুসলমানদের, বিশেষ করে কাজাখদের কাছে প্রচার করার জন্য আমন্ত্রণ জানানো হয়েছিল, যাদের রাশিয়ানরা অবজ্ঞার চোখে দেখেছিল। বর্তমান আজারবাইজানসহ ট্রান্সককেশীয় রাজ্যসমূহ সহজেই রুশদের পদানত হয়, কিন্তু উত্তর ককেশাস জয় করতে রাশিয়াকে ঊনবিংশ শতাব্দীর প্রথমার্ধের পুরোটা ব্যয় করতে হয়। ১৮৫৯ সালে ককেশীয় মুসলিমদের সামরিক ও ধর্মীয় নেতা ইমাম শামিলের রুশদের নিকট আত্মসমর্পণের মধ্য দিয়েই কেবল রাশিয়ার পক্ষে ককেশাসের জাতিসমূহকে পদানত করা সম্ভব হয়। এর জবাবে কাজাখ ধর্মীয় নেতারা প্যান-তুর্কিবাদকে সমর্থন করে ধর্মীয় উদ্দীপনা আনার চেষ্টা করেছিলেন, যদিও এর ফলে অনেকে নির্যাতিত হয়েছিল। রাশিয়া সরকার কাজাখদের মধ্যে কর্মরত উরাল-ভোলগা এলাকার ইসলামী আলেমদের অর্থ প্রদান করে।
কসাক প্রতিষ্ঠান মুসলিম মিশার তাতারদের নিয়োগ ও অন্তর্ভুক্ত করে। কসাক রেংকে বাশকিরদের যুক্ত করা হয়েছিল। মুসলিম তুর্কি ও বৌদ্ধ কালমিকস কসাক হিসেবে দায়িত্ব পালন করেন। কসাক উরাল, তেরেক, অস্ত্রখান এবং ডন কসাক হোস্টদের সারিতে কালমিকস ছিল। মিশার মুসলিম, তেপ্তিয়ার মুসলিম, সেবা তাতার মুসলিম এবং বাশকির মুসলমানরা ওরেনবার্গ কসাক হোস্টে যোগ দেয়।
সবশেষে ১৮৬৪ থেকে ১৮৭৬ সালের মধ্যে রাশিয়া কয়েক দফা সামরিক অভিযানের মধ্য দিয়ে মধ্য এশিয়ার বুখারা, খিভা ও কোকান্দ খানাতগুলোতে কর্তৃত্ব প্রতিষ্ঠা করে। কোকান্দ খানাতকে পুরোপুরিভাবে উচ্ছেদ করা হয়, এবং বুখারা ও খিভার বহু অঞ্চলকে রাশিয়ার তুর্কিস্তান প্রদেশের অন্তর্ভুক্ত করা হয়। খিভা ও বুখারার অবশিষ্ট অঞ্চল রাশিয়ার আশ্রিত রাজ্যে পরিণত হয়। এসব রাজ্যের শাসকদের অভ্যন্তরীণ বিষয়াবলিতে বিস্তৃত স্বায়ত্তশাসন বজায় থাকলেও রাষ্ট্রদ্বয়ের বৈদেশিক রাজনৈতিক ও অর্থনৈতিক সম্পর্ক রাশিয়ার নিয়ন্ত্রণে আসে। মধ্য এশিয়া বিজয়ের ফলে রাশিয়ার মুসলিম জনসংখ্যা নাটকীয়ভাবে বৃদ্ধি পায়, এবং ১৮৯৭ সালের জনশুমারি অনুযায়ী সে সময়ে রাশিয়ায় ১ কোটি ৪০ লক্ষেরও বেশি সংখ্যক মুসলিম অধিবাসী ছিল বলে জানা যায়।
সোভিয়েত সময়কাল
সোভিয়েত সাম্রাজ্যের পতনের পর রাশিয়ায় ইসলাম ক্রমে বিস্তার লাভ করছে। ২১টি রিপাবলিক নিয়ে রুশ ফেডারেশন বা রাশিয়া গঠিত। ১৯১৭ সালে বলশেভিক বিপ্লবের পর রাশিয়ায় সব ধর্ম ও ধর্মীয় কর্ম নিষিদ্ধ ঘোষিত হয়েছিল। মসজিদ, ধর্মীয় উপাসনালয় ও সাংস্কৃতিক কেন্দ্রগুলো হয়তো ভেঙে ফেলা হয় নয়তো অফিস বা গোডাউন হিসেবে ব্যবহৃত হয়। নাস্তিক কমিউনিস্টদের নিবর্তনমূলক শাসনের ফলে রাশিয়ায় ইসলাম ধর্ম ৭০ বছর যাবত প্রকাশ্যে বিকশিত হতে পারেনি। ইসলামের শিক্ষা, প্রচার-প্রসার, দাওয়াত ও তাবলিগ সাময়িকভাবে বন্ধ থাকে। রুশ মুসলমানদের ধর্মীয় অনুশাসন ও সাংস্কৃতিক রীতিনীতি পালন স্থগিত হয়ে যায়। ১৯৯১ সালে ধর্মীয় স্বাধীনতা আইন পাস হলে ইসলাম তার অন্তর্নিহিত সব শক্তি নিয়ে আবার জেগে ওঠে। বর্তমানে ১৪ কোটি ৬০ লাখ রুশ জনগোষ্ঠীর মধ্যে মুসলমানের সংখ্যা প্রায় দুই কোটি। কেবল মস্কোতেই ১০ লাখ। ইসলাম রাশিয়ায় দ্বিতীয় বৃহত্তম ধর্ম। প্রথম হলো অর্থোডক্স খ্রিষ্টান। ৯০ শতাংশ মুসলমান আহলে সুন্নাত ওয়াল জামায়াতের অনুসারী।
সপ্তম শতাব্দীতে ককেশাসের মধ্য দিয়ে রাশিয়ায় ইসলামের আগমন ঘটে। ১৯১৭ সালের আগে রাশিয়ায় ১৫ হাজার মসজিদ ছিল। বিগত ২০ বছরে আট হাজার মসজিদ নির্মাণ বা পুনর্নির্মাণ করা হয়েছে। রাজধানী মস্কোতে আছে চারটি দৃষ্টিনন্দন মসজিদ। পুরনো মসজিদ ভেঙে মস্কোয় গড়ে তোলা হয় ছয় তলাবিশিষ্ট স্থাপত্যশৈলীতে সুদৃশ্য এক মসজিদ কমপ্লেক্স। এর নাম মস্কো ক্যাথিড্রাল মসজিদ। এতে ১০ হাজার মানুষ একসাথে নামাজ আদায় করতে পারেন। আশপাশের সড়ক বন্ধ করে দিয়ে আড়াই লাখ মুসলমান ঈদের নামাজ আদায় করে থাকেন। ১৭০ মিলিয়ন ডলার ব্যয়ে নির্মিত মসজিদ কমপ্লেক্সে রয়েছে- নামাজের সুপরিসর স্থান, বিভিন্ন ছোট বড় হল ও মিলনায়তন, গ্রন্থাগার, মিউজিয়াম ও প্রদর্শনীর গ্যালারি। ২০১৫ সালে তুরস্কের প্রেসিডেন্ট রেজেপ তাইয়িপ এরদোয়ান ও ফিলিস্তিনি প্রেসিডেন্ট মাহমুদ আব্বাসকে সাথে নিয়ে রুশ ফেডারেশনের প্রেসিডেন্ট ভ্লাদিমির পুতিন এ মসজিদ কমপ্লেক্স উদ্বোধন করেন।সোভিয়েত সাম্রাজ্যের পতনের পর রাশিয়ায় ইসলাম ক্রমে বিস্তার লাভ করছে। ২১টি রিপাবলিক নিয়ে রুশ ফেডারেশন বা রাশিয়া গঠিত। ১৯১৭ সালে বলশেভিক বিপ্লবের পর রাশিয়ায় সব ধর্ম ও ধর্মীয় কর্ম নিষিদ্ধ ঘোষিত হয়েছিল। মসজিদ, ধর্মীয় উপাসনালয় ও সাংস্কৃতিক কেন্দ্রগুলো হয়তো ভেঙে ফেলা হয় নয়তো অফিস বা গোডাউন হিসেবে ব্যবহৃত হয়। নাস্তিক কমিউনিস্টদের নিবর্তনমূলক শাসনের ফলে রাশিয়ায় ইসলাম ধর্ম ৭০ বছর যাবত প্রকাশ্যে বিকশিত হতে পারেনি। ইসলামের শিক্ষা, প্রচার-প্রসার, দাওয়াত ও তাবলিগ সাময়িকভাবে বন্ধ থাকে। রুশ মুসলমানদের ধর্মীয় অনুশাসন ও সাংস্কৃতিক রীতিনীতি পালন স্থগিত হয়ে যায়। ১৯৯১ সালে ধর্মীয় স্বাধীনতা আইন পাস হলে ইসলাম তার অন্তর্নিহিত সব শক্তি নিয়ে আবার জেগে ওঠে। বর্তমানে ১৪ কোটি ৬০ লাখ রুশ জনগোষ্ঠীর মধ্যে মুসলমানের সংখ্যা প্রায় দুই কোটি। কেবল মস্কোতেই ১০ লাখ। ইসলাম রাশিয়ায় দ্বিতীয় বৃহত্তম ধর্ম। প্রথম হলো অর্থোডক্স খ্রিষ্টান। ৯০ শতাংশ মুসলমান আহলে সুন্নাত ওয়াল জামায়াতের অনুসারী।
রাশিয়ায় ইসলাম ইতিহাস
ইসলামী শিক্ষা ও বিজ্ঞানের ঐতিহ্য যদিও হারিয়ে গেছে তারপরও রাশিয়ার মুসলমানরা ধর্মীয় শিক্ষাপ্রতিষ্ঠান স্থাপনের জন্য প্রাণপণ প্রয়াস চালিয়ে যাচ্ছেন। সৌদি অর্থ সহায়তায় ইতোমধ্যে কিছু কিছু শিক্ষাপ্রতিষ্ঠান গড়ে উঠেছে। জার ও বলশেভিক শাসনামলে সরকার নিয়োজিত একজন মুফতি মুসলিম বিষয়াবলি দেখাশোনা করতেন। তিনি মূলত একজন সরকারি কর্মকর্তা। গর্বাচেভের ধর্মীয় স্বাধীনতা নীতির (Perestroika) ফলে তাতারিস্তান, উত্তর ককেশাস ও মস্কোতে নতুন স্বাধীন মুফতির আবির্ভাব ঘটে। পরবর্তীতে শায়খ রাভিল জায়নুদ্দীনের নেতৃত্বে রাশিয়ায় মুফতিদের কেন্দ্রীয় কাউন্সিল গঠিত হয়। কাউন্সিল সরকারি প্রতিষ্ঠান, কেন্দ্রীয় গণমাধ্যম, দেশ-বিদেশের ইসলামী সংগঠন ও সংস্থার সাথে প্রত্যক্ষ যোগাযোগ বজায় রেখে চলে। সম্প্রতি ‘The Social Doctrine of Russian Muslims’ শীর্ষক একটি প্রামাণ্য দলিল বেরিয়েছে। বর্তমানে তাতার, বাশকির, চেচেন ছাড়াও রাশিয়ার স্থানীয় অধিবাসীরা ব্যাপকভাবে পবিত্র কুরআন চর্চায় এগিয়ে এসেছেন। এটা রুশ সমাজে ইসলামী সংস্কৃতির বিকাশে তাৎপর্যপূর্ণ ও কার্যকর ভূমিকা রাখছে। প্রতি বছর বিপুল সংখ্যক রুশ মুসলিম হজ ও উমরাহ পালন করতে যান। ২০০৬ সালে ১৮ হাজার মুসলমান রুশ ফেডারেশন থেকে হজব্রত পালন করেন।
খেমার রুজ
খেমার রুজ (ខ្មែរក្រហម Khmer Kraham; ) কম্পুচিয়ার কম্যুনিস্ট পার্টির অনুসারীদেরকে প্রদেয় নাম। এছাড়াও কম্বোডিয়ার স্ট্যালিনবাদী ও মাওবাদীদের গড়া বিবদমান দল এটি। ১৯৬৮ সালে আনুমানিকভাবে আত্মপ্রকাশ করে। ১৯৭৫ থেকে ১৯৭৯ সাল পর্যন্ত কম্বোডিয়ার ক্ষমতায় দল ছিল। ১৭ এপ্রিল, ১৯৭৫ তারিখে রাজধানী নম পেন দখল করে। দলটির প্রধান ছিলেন পল পট। এছাড়াও নুয়ান চিয়া, ইং সারি, সন সেন ও খিউ সাম্পান দলটিকে নেতৃত্ব দিয়েছেন। ক্ষমতা গ্রহণের পূর্বে তিনি সালথ সার নামে পরিচিত ছিলেন। দলটি ক্ষমতায় আসার পর দেশের নাম পরিবর্তিত করে গণতান্ত্রিক কম্পুচিয়া রাখে। সমাজতন্ত্র-বিরোধী বাহিনীর বিরুদ্ধে লড়াইয়ের অংশ হিসেবে উত্তর ভিয়েতনাম, ভিয়েত কং ও পাথেট লাওয়ের সাথে মিত্রতা স্থাপন করে ভিয়েতনাম যুদ্ধে অংশ নেয়।
নামকরণ
খেমার রুজ পরিভাষাটি কম্বোডীয় রাষ্ট্রপ্রধান নরোদম সিহানুক কর্তৃক প্রবর্তিত। ফরাসী ভাষায় লাল খেমার নামে পরিচিত পরিভাষাটি পরবর্তীকালে ইংরেজিভাষীদের কাছে গৃহীত হয়। কম্বোডিয়ায় কম্যুনিস্ট পার্টি হিসেবে কম্পুচিয়ার কম্যুনিস্ট পার্টি ও পরবর্তীকালে গণতান্ত্রিক কম্পুচিয়া পার্টিতে এটি ব্যবহৃত হতে থাকে। এছাড়াও সংগঠনটি কম্পুচিয়া বা খেমার কম্যুনিস্ট পার্টি ও গণতান্ত্রিক কম্পুচিয়ার জাতীয় বাহিনী হিসেবে পরিচিত হয়।
ইতিহাস
সংগঠনটি সামাজিক প্রকৌশল নীতি অবলম্বন করে দেশ পরিচালনায় অগ্রসর হয়। ফলশ্রুতিতে কম্বোডিয়ায় গণহত্যা কার্যক্রম সংঘটিত হয় ও সেজন্যে সংগঠনটি পরিচিতি পায়। কৃষি পুনর্গঠনের ফলে দেশটি ব্যাপক দুর্ভিক্ষের কবলে পড়ে। পর্যাপ্ত ঔষধপত্রাদি মজুত থাকা সত্ত্বেও হাজার হাজার লোক ম্যালেরিয়ায় আক্রান্ত হয়ে মৃত্যুবরণ করে। ১৯৭৫ থেকে ১৯৭৮ সময়কালে নিজ অনুসারীদেরকে দিয়ে নির্বিচারে ফাঁসি ও নির্যাতন কর্মকাণ্ড পরিচালনা করে। এরফলে তা সাংবিধানিক গণহত্যা হিসেবে পরিগণিত হয়।
১৯৭৯ সালে নির্বাসিত সরকারসহ খেমার রুজদের জাতিসংঘে আসন ছিল। কিন্তু তা পরবর্তীকালে গ্রহণ করে। ১৯৯৩ সালে রাজতন্ত্র পুনর্বহাল ঘটে এবং দেশের নাম পরিবর্তন করে কম্বোডিয়া রাজতন্ত্র রাখা হয়।
মূল্যায়ন
১৯৯০-এর দশকের মধ্যভাগে সংগঠনটির শক্তিমত্তা বহুলাংশে খর্বিত হয় ও ১৯৯৯ সালে এর সদস্যরা পূর্ণাঙ্গভাবে আত্মসমর্পণ করে। ১৯৯৪ সালে সরকারের সাধারণ ক্ষমার আওতায় হাজার হাজার খেমার রুজ গেরিলা আত্মসমর্পণ করে। ১৯৯৬ সালে নতুন রাজনৈতিক দল ডেমোক্র্যাটিক ন্যাশনাল ইউনিয়ন মুভমেন্ট প্রতিষ্ঠা করা হয়। দলের প্রতিষ্ঠাতা ইং সারিকে খেমার রুজের উপ-নেতার ভূমিকায় থাকা সত্ত্বেও সকল ধরনের কর্মকাণ্ড থেকে নিষ্কৃতি দেয়া হয়। ২০১৪ সালে খেমার রুজের অন্যতম নেতা নুন চি ও খিউ সাম্পানকে জাতিসংঘ সমর্থিত বিচারালয়ে আজীবন কারাভোগের আদেশ দেয়া হয়। মানবতা বিরোধী অপরাধ ও ১৯৭৫ থেকে ১৯৭৯ সময়কালে বধ্যভূমিতে মোট জনসংখ্যার প্রায় এক-চতুর্থাংশ বা ২ মিলিয়নেরও অধিক কম্বোডীয় (খেমার) নিহত হবার প্রেক্ষিতে তাদেরকে দোষীসাব্যস্ত করা হয়।
তুরবত
তুরবত (উর্দু এবং ) পাকিস্তানের দক্ষিণ বেলুচিস্তানের একটি শহর এবং কেচ জেলার প্রশাসনিক কেন্দ্র। কেচ নদীর তীরে অবস্থিত তুরবত ছিল মকরান রাজ্যের ঐতিহাসিক রাজধানী। তুরবত কোয়েটার পরে বেলুচিস্তান প্রদেশের দ্বিতীয় বৃহত্তম শহর এবং এটি প্রদেশের দক্ষিণ অংশের বৃহত্তম শহর। গওয়াদার বন্দরটি প্রায় তুরবতের দক্ষিণ-পশ্চিমে অবস্থিত।
জলবায়ু
তুরবত দক্ষিণ এশিয়ার অন্যতম উষ্ণতম শহর, এখানে তাপমাত্রা রেকর্ড করা হয়েছে ৩৩.৫ ডিগ্রি সেলসিয়াস। বিশ্ব আবহাওয়া সংস্থা অনুসারে, ২৮শে মে, ২০১৭ সালে তাপমাত্রা ১২৮.৭ ডিগ্রি ফারেনহাইট (৫৩.৭ সেলসিয়াস, প্লাস বা মাইনাস ০.৪ ডিগ্রি অনিশ্চয়তা) স্পর্শ করেছে, বিশ্ব আবহাওয়া সংস্থা অনুসারে, এটি পৃথিবীতে রেকর্ড হওয়া চারটি উষ্ণতম তাপমাত্রার মধ্যে একটি।
সংক্ষিপ্ত বিবরণ
শহরটি পাকিস্তানের দক্ষিণ বেলুচিস্তান প্রদেশে অবস্থিত। এটি কেচ নদীর বাম তীরে অবস্থিত, যা দশত নদীর এক শাখা নদী। উত্তর ও পূর্ব দিকে মাকরান রেঞ্জ দক্ষিণে উপকূলীয় সমভূমিতে নেমেছে। শহরটি আশেপাশের অঞ্চলে উত্থিত তারিখগুলোর জন্য একটি মার্কেটপ্লেস এবং একটি খেজুর-প্রক্রিয়াজাতকরণ কারখানা রয়েছে। জোয়ার (জড়ো), যব, গম এবং ধানও জন্মে এবং পশুপাখিও উত্থিত হয়।
কোহ-ই-মুরাদ তুরবতে অবস্থিত একটি মাজার। এটি যিক্রিদের একটি পবিত্র স্থান তারা বিশ্বাস করে যে দ্বাদশ ইমাম মাহদী এই স্থানটি ভ্রমণ করেছিলেন এবং দীর্ঘ সময় ধরে নামাজ পড়েন। তারা রমজান মাসে জিয়ারতের উদ্দেশ্যে আসে।
সাসি পুন্নুনের রোম্যান্সের নায়ক পুন্নুর বাড়ি হওয়ায় এই শহরটির বালুচ লোককাহিনী ও সাহিত্যের একটি বিশেষ স্থান রয়েছে। পুনু দুর্গের ধ্বংসাবশেষ এখনও তুরবতে দেখা যায়।
বালুচি সাহিত্যের অন্যতম সেরা কবি হিসাবে বিবেচিত আত্তা শাদ ও তুরবত শহরের সিঙ্গানিসারে জন্মগ্রহণ করেছিলেন। তিনি বালুচি কবিতায় কেবল বহুমুখীই ছিলেন না, উর্দু কবিতায় তাঁর অবদানের জন্যও তিনি যথেষ্ট প্রশংসা পেয়েছিলেন। তিনি তাঁর রচনাশৈলীতে এবং স্টাইলে অনন্য ছিলেন। তাঁর চারটি বই রচনার কৃতিত্ব রয়েছে যার মধ্যে দুটি বালুচী বই, রোগগির এবং শাপ সাহার অনস্বত্ব অন্তর্ভুক্ত এবং দু'টি উর্দু বই, সিংগাব এবং বারফ্যাগ রয়েছে। ১৯৯৮ সালের ১৩ ফেব্রুয়ারি তিনি বেলুচিস্তান প্রদেশের রাজধানী কোয়েটাতে মারা যান।
তুরবত কাদির বুখশ রিন্দ বালুচ ওরফে কাদু মাকরানির জন্মস্থান, উনিশ শতকের প্রত্নতাত্ত্বিক ব্যক্তিত্ব যিনি জন্মগ্রহণ করেছিলেন এবং বালুচিস্তানের মাকরানে জন্মগ্রহণ করেছিলেন। তিনি গুজরাটের কাঠিয়াওয়াড়ের এক বিদ্রোহী হয়ে উঠেছিলেন এবং শহীদ হয়েছিলেন এবং ১৮৮৭ সালে সিন্ধুর করাচিতে সমাধিস্থ হন। মেওয়া শাহ কবরস্থানে (লিয়ারি) তাঁর চূড়ান্ত বিশ্রামের জায়গাটি যা আজ অনুপ্রেরণার কেন্দ্রবিন্দুতে পরিণত হয়েছে। তাকে প্রাচ্যের রবিনহুড হিসাবেও স্মরণ করা হয়।
কোহ-ই-ইমাম হ্রদ একটি পবিত্র স্থান, এটির পর্বতমালা মূল কেচ (তুরবত) শহর থেকে ১৫-২৫এরও কিলোমিটারেরও বেশি প্রসাাাারিতরির। যেখানে আপনি অনেকগুলো পিকনিক পয়েন্ট পাবেন কারণ বর্ষাকালে অনেক প্রাকৃতিক জলাধার রয়েছে। কোহ-ই-ইমামে বহু শতাব্দী পুরাতন সমাধি রয়েছে যা আমরা তাদের বালোচি ভাষায় ড্যামড বলে। এগুলো এক অর্থে রহস্যজনক যে লোকেরা এখনও ১০০টিরও বেশি নদীর পাশের সমাধি সম্পর্কে তথ্য খুঁজে পায় নি।
ইতিহাস
তুরবত মাকরানের গিচকি উপজাতিদের কাছ থেকে প্রাচীনকাল থেকেই শাসিত ছিল এবং প্রায় ৪০০ বছর ধরে বুলেদি জাতি দ্বারাও শাসিত ছিল। এটি তখন মাকরান রাজ্যের সদর দফতর এবং মাকরানের নবাব তুরবতের নিকটে শাহী টাম্পে বাস করতেন। মাকরান রাজ্যটি বিলীন হয়ে গেলে তুরবত শহর বিভাগীয় সদর দফতরে থেকে যায়। তুরবত মানে কবরস্থানের জায়গা। এর বিভিন্ন ঐতিহাসিক স্থান এবং সম্পর্কিত গল্প রয়েছে।
আগ্রহের জায়গা
ডুবে যাওয়া সাবমেরিনগুলোতে বার্তা প্রেরণের জন্য ২০১৬ সাল থেকে তুরবতের কাছে পাকিস্তানি নৌবাহিনীর একটি ভিএলএফ সংক্রমণ সুবিধা রয়েছে।
পরিবহন
তুরবতের একটি আন্তর্জাতিক বিমানবন্দর রয়েছে যা গাদ্দার, করাচি এবং শারজা, (সংযুক্ত আরব আমিরাত) এর সরাসরি বিমান রয়েছে।
২০২৩ বাংলাদেশ প্রিমিয়ার লিগ
বিসিবি ২০২২ সালের সেপ্টেম্বরে ফ্র্যাঞ্চাইজি মালিকদের তালিকা ঘোষণা করে, আগের ছয়টি ফ্র্যাঞ্চাইজির মধ্যে পাঁচটি মালিকানা ধরে রেখেছে এবং দুই মৌসুম পরে রংপুর রাইডার্স ফিরে এসেছে।
ফাইনালে কুমিল্লা ভিক্টোরিয়ান্স সিলেট স্ট্রাইকার্সকে ৭ উইকেটে হারিয়ে চতুর্থবারের মতো শিরোপা জিতেছে।
উয়েফা ইউরো ২০২০ গ্রুপ ডি
উয়েফা ইউরো ২০২০-এর গ্রুপ ডি-এর সকল ম্যাচ ২০২১ সালের ১৩ হতে ২২শে জুন তারিখ পর্যন্ত স্কটল্যান্ডের গ্লাসগোর হ্যাম্পটন পার্ক এবং ইংল্যান্ডের লন্ডনের ওয়েম্বলি স্টেডিয়ামে অনুষ্ঠিত হয়েছে। এই গ্রুপে এই আসরের অন্যতম আয়োজক ইংল্যান্ড, ক্রোয়েশিয়া, এই আসরের অন্যতম আয়োজক স্কটল্যান্ড এবং চেক প্রজাতন্ত্র একে অপরের মুখোমুখি হয়েছে। দুই আয়োজক দেশ ইংল্যান্ড এবং স্কটল্যান্ডের মধ্যকার ম্যাচটি ইংল্যান্ডের ওয়েম্বলি স্টেডিয়ামে অনুষ্ঠিত হয়েছে।
দল
টীকা
পয়েন্ট টেবিল
১৬ দলের পর্বে,
ম্যাচ
নিম্নে তালিকাভুক্ত ম্যাচগুলোর সময় মধ্য ইউরোপীয় গ্রীষ্মকালীন সময় অনুযায়ী উল্লেখ করা হয়েছে (ইউটিসি+২)। স্থানীয় সময়ও (বিএসটি, ইউটিসি+১) উল্লেখ করা হয়েছে।
ইংল্যান্ড বনাম ক্রোয়েশিয়া
<section begin=ডি১ /><section end=ডি১ />
স্কটল্যান্ড বনাম চেক প্রজাতন্ত্র
<section begin=ডি২ /><section end=ডি২ />
ক্রোয়েশিয়া বনাম চেক প্রজাতন্ত্র
<section begin=ডি৩ /><section end=ডি৩ />
ইংল্যান্ড বনাম স্কটল্যান্ড
<section begin=ডি৪ /><section end=ডি৪ />
ক্রোয়েশিয়া বনাম স্কটল্যান্ড
<section begin=ডি৫ /><section end=ডি৫ />
চেক প্রজাতন্ত্র বনাম ইংল্যান্ড
<section begin=ডি৬ /><section end=ডি৬ />
শাস্তিমূলক পয়েন্ট
গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:
উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।
গোপালপুর বন্দর
গোপালপুর বন্দর হল ভারতের পূর্ব উপকূলের রাজ্য ওড়িশার একটি ছোট সমুদ্র বন্দর। বন্দরটি বঙ্গোপসাগরের তীরে গড়ে উঠেছে। এই বন্দরের দ্বার ওড়িশার সমুদ্র বাণিজ্য যেমন বাড়বে, তেমন শিল্প ও কর্মসংস্থান হবে।
পোতাশ্রয়
বন্দটির পোতাশ্রয়টি প্রাকৃতিক এবং এর গভীরতা ১৮.৫ মিটার।এই বন্দরে ১২০,০০০ ডিডব্লিউটি (DWT) কার্গ জাহাজ ও চলাচলের উপযোগি।এই বন্দরে রয়েছে ৫ টি জেটি বা বার্থ।
যোগাযোগ
বন্দরটি কলকাতা-চেন্নাই রেলপথ ও মহাসড়কের সঙ্গে যুক্ত। ৫নং মহাসড়ক থেকে এই বন্দর ৬ কিমি দীর্ঘ ২১৭ নং মহাসড়ক দ্বারা যুক্ত। বন্দরটি পারাদ্বীপ থেকে ১৬০ কিমি এবং বিশাখাপত্তনম থেকে ২৬০ কিমি দূরে অবস্থিত।
পশ্চাত ভূমি
বন্দরটির পশ্চাত ভূমি যতেষ্ট উন্নত। ওড়িশা, ঝাড়খন্ড, ছত্তীসগঢ় রাজ্য হল এই বন্দরের পশ্চাত ভূমি।
বাইজু নয়ান
পটভূমি
বাইজু মঙ্গোলদের বেসুত উপজাতির সদস্য এবং জুরাগদাইয়ের একজন আত্মীয় ছিল। তার বাবা ছিল চেঙ্গিজ খানের অধীনস্থ একজন মিংঘান সেনাপতি এবং তার বাবার মৃত্যুর পর সে এই তার পদটি লাভ করে।
কর্মজীবন
বাইজু ছিল চোরমাকানের একজন সহকারী প্রধান সৈন্যাধ্যক্ষ এবং সে ১২২৮ সালে ইসফাহানের নিকট জালালুদ্দিনকে হামলায় অংশ নিয়েছিল। ১২৪১ সালে চোরমাকান পক্ষাঘাতে আক্রান্ত হওয়ার পএ বাইজুকে ওগেদাই খান তুমেন সেনাপতি নিযুক্ত করে। ওগেদাইয়ের মৃত্যুর পর, বাইজু বাতু খানের নিকট থেকে নির্দেশ পাওয়া শুরু করে যে ছিল ওগেদাইয়ের ভাতিজা। বাইজু অতিসত্বর রুম সালতানাতে হানা দেয় এবং ২৬ জুন ১২৪৩ তারিখের কোসে দাগের লড়াইয়ে সাম্রাজ্যের ভিত্তি দূর্বল করে দেয়। এই লড়াইয়ের পর রুম সালতানাত মঙ্গোল সাম্রাজ্যের করদ রাজ্যে পরিণত হয় এবং সপ্তম ডেভিড উলুকে মুক্ত করে দিতে বাধ্য হয়। বাইজু অ্যান্টিওকের রাজত্বকে তাদের নিকট আত্মসমর্পণের দাবি পর্যন্ত জানায়। সে ১২৪৫ সালে আব্বাসীয় খেলাফতের উপর আক্রমণ পরিচালনা করেছিল। এছাড়াও সে মঙ্গোল তুমেনদের নিয়ে ১২৪৬ সালে সিরিয়ায় হানা দিয়েছিল।
১২৪৭ সালে পোপ চতুর্থ ইনোসেন্ট তার নিকট দূত মারফত বার্তা প্রেরণ করে। দূতাবাসের নেতৃত্বে ছিলেন লোমবার্ডির অ্যাসেলিন এবং তাকে ১২৪৭ সালের ২৪ মে তারিখে সিসিয়ানে পাওয়া যায়। দূতাবাসের অসম্মান এবং অ্যাসেলিনের তিনবার মাথা নোয়ানোয় অস্বীকৃতি বাইজুকে ক্ষুব্ধ করে, সে পোপকে অপমান করে তার আত্মসমর্পণ দাবি করে। অ্যাসেলিন রোমে ২৪ জুলাই ১২৪৭ সালে ফিরে যায়। ইতিমধ্যে বাইজুকে নতুন খান গুয়ুক এলজিগিদেই তার স্থলে নিযুক্ত করে। ১২৪৯-৫০ এর দিকে আব্বাসীয় খেলাফত দখলে তার দুইবারের প্রচেষ্টা কম সফল হয়। ১২৫১ সালে মংকে খানের নির্বাচনের বিরোধিতা করার জন্য বাতু কর্তৃক এলজিগিদেই এবং তার পুরো পরিবারকে নির্মূল করার পর বাইজু আবারও জনপ্রিয় হয়ে ওঠেন।
বাইজুর অধীনে ১২৪০ ও ১২৫০ সালে মঙ্গোলরা বর্তমান ইরানে তাদের ক্ষমতা ধরে রাখতে সক্ষম হয় এবং জর্জিয়া, ইরানের ছোট রাজ্য ও সালতানাতগুলোর স্বাধীনতা অক্ষত রেখে সাম্রাজ্যের উত্তরসূরী সিদ্ধান্তে হস্তক্ষেপ এবং প্রয়োজনে সামরিক সদস্যদের পুরস্কৃত করার নীতি মেনে চলতে শুরু করে। যদিও বাগদাদের আব্বাসীয় এবং এলব্রুজ পর্বতমালার হাশাশিনরা মংকে খানের ভাই হালাকুর ১২৫৫ সালে আগমনের আগ পর্যন্ত স্বাধীন ছিল। মঙ্গোল শক্তিকে আরও প্রসারিত করতে ব্যর্থ হওয়ার জন্য বৈজুকে হুলেগু দ্বারা তিরস্কার করা হয়েছিল এবং প্রকৃতপক্ষে, ১২৫৪ সালের প্রথম দিকে তাকে সর্বোচ্চ সেনাপতি হিসাবে প্রতিস্থাপন করা হয়েছিল, কিন্তু পরবর্তী অভিযানগুলোতে তার অধীনে কাজ করতে হয়েছিল: ১২৫৬ সালে রুম সালতানাতের বিরুদ্ধে (কর আদায় করা এবং সুলতান দ্বিতীয় কায়কাভুসকে প্রতিস্থাপন করা), ১২৫৮ সালে বাগদাদে হামলা, এবং ১২৫৯ সালের সেপ্টেম্বরে মিশরের দিকে সিরিয়ার হয়ে অগ্রসর হওয়া।
এটা অস্পষ্ট যে এরপর বাইজুর কি হয়েছিল: যখন ১২৬০ সালে হালাকুর প্রস্থানের ফলে মঙ্গোল বাহিনী ব্যাপকভাবে হ্রাস পায়, অবশিষ্ট সেনা কিতবুয়া অধীনস্থ ছিল। বিভিন্ন সূত্র অনুযায়ী গোপনে আল-মুস্তাসিমের সাথে চুক্তি করার ফলে হালাকুর বাহিনীর সাথে যোগ দেওয়ায় ইতস্তত বোধ করায় হালাকু বাইজুর গর্দান নেয়।
কলাবিদ্যায় স্নাতকোত্তর
কলাবিদ্যায় স্নাতকোত্তর (Magister Artium বা আর্টিয়াম ম্যাজিস্টার; সংক্ষেপে এমএ বা এএম) হল অনেক দেশে বিশ্ববিদ্যালয় কর্তৃক প্রদত্ত স্নাতকোত্তর উপাধি ধারক।  ডিগ্রী সাধারণত মাস্টার অফ সায়েন্স এর সাথে বিপরীত হয়।  যারা ডিগ্রিতে ভর্তি হয়েছেন তারা সাধারণত মানববিদ্যা এবং সামাজিক বিজ্ঞান, যেমন ইতিহাস, সাহিত্য, ভাষা, ভাষাবিদ্যা এর পরিধির মধ্যে অধ্যয়ন করেছেন। জনপ্রশাসন, রাজনৈতিক বিজ্ঞান, যোগাযোগ অধ্যয়ন, আইন বা কূটনীতি;  যাইহোক, বিভিন্ন বিশ্ববিদ্যালয়ের বিভিন্ন নিয়ম রয়েছে এবং তারা সাধারণত প্রাকৃতিক বিজ্ঞান এবং গণিতের মধ্যে বিবেচিত ক্ষেত্রগুলির জন্য ডিগ্রি প্রদান করতে পারে।  কোর্স সম্পন্ন করা এবং পরীক্ষায় উত্তীর্ণ, গবেষণা বা দুটির সংমিশ্রণে ডিগ্রি প্রদান করা যেতে পারে।
পোর্শিয়া (প্রাকৃতিক উপগ্রহ)
পোর্শিয়া হল ইউরেনাসের দ্বিতীয় বৃহত্তম অভ্যন্তরীণ উপগ্রহ (পাকের পরেই)। পোর্শিয়ার কক্ষপথটি ইউরেনাসের সমলয় কক্ষপথের ব্যাসার্ধের মধ্যবর্তী স্থানে অবস্থিত। তাই জোয়ার-সংক্রান্ত বলের আকর্ষণে এটি ধীরে ধীরে হ্রাসপ্রাপ্ত হচ্ছে। ভবিষ্যতে এই উপগ্রহটি চূর্ণবিচূর্ণ হয়ে ইউরেনাসের একটি গ্রহীয় বলয়ে পরিণত হবে।
ইউরেনাসের প্রাকৃতিক উপগ্রহগুলির "পোর্শিয়া গোষ্ঠী"র প্রথম উপগ্রহ এটিই। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, জুলিয়েট, বিয়াংকা, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের।
পোর্শিয়ার ব্যাসার্ধ ১৪০ কিলোমিটার এবং জ্যামিতিক অ্যালবেডো প্রায় ০.০৮। এটুকু ছাড়া পোর্শিয়া সম্পর্কে কার্যত আর কিছুই জানা যায় না।
বাংলাদেশ রেলওয়ে ক্লাস ২৯০০
বাংলাদেশ রেলওয়ে ক্লাস ২৯০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী।   এই শ্রেণীর মোট ৩৯টি লোকো ১৯৯৯, ২০০৪, ২০১১ ও ২০১৩ সালে বাংলাদেশ রেলওয়ের বহরে যুক্ত হয়।
সূচনাকাল থেকে এই শ্রেণীর লোকো মূলত আন্তঃনগর ট্রেনে ব্যবহার করা হয়। এছাড়াও কিছু মেইল/কমিউটার ও লোকাল ট্রেনে এর ব্যবহার রয়েছে। মালবাহী ট্রেনে এই শ্রেণীর লোকো মাঝেমধ্যে ব্যবহার করা হয়।
প্রস্তুতকারক বিবরণ
২৯০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিভিশনের (ইএমডি) লাইসেন্স নিয়ে দক্ষিণ কোরিয়ার হুন্দাই রোটেম উৎপাদন করে। এদের মডেল ইএমডি জিটি১৮এলএ-২, যা ২৬০০ শ্রেণীর সাথে সাদৃশ্যপূর্ণ। এই ৩৯টি লোকো ৪ ধাপে বাংলাদেশে আসে:
যান্ত্রিক বিবরণ
বাংলাদেশের পাশাপাশি মালয়েশিয়ার Keretapi Tanah Melayu জন্য ১৭টি, ঘানার ঘানা রেলওয়ের জন্য ১৪টি ও জেনারেল মোটরসের জন্য একটি, সবমিলিয়ে মোট ৩১টি ইএমডি জিটি১৮এলসি-২ মডেলের লোকো উৎপাদন করা হয়। এই লোকো ও ইএমডি জিটি১৮এলএ-২ লোকো প্রায় একই। তবে কিছু পার্থক্য রয়েছে যেমন, সেগুলোর চাকার বিন্যাস এ১এ–এ১এ না হয়ে সি–সি হয়েছে।
শ্রেণীকরণ ও সংখ্যায়ন
এই লোকোগুলোর সংখ্যা-সিরিজ/শ্রেণী হচ্ছে ২৯০০, এবং এদেরকে ২৯০১ থেকে ২৯৩৯ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইআই-১৫”। এখানে, এম = মিটার-গেজ, ই = ডিজেল-ইলেক্ট্রিক, আই = হুন্দাই রোটেম এবং ১৫ = ১৫ × ১০০ = ১,৫০০ অশ্বশক্তি।
রক্ষণাবেক্ষণ
২৯০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) ও চট্টগ্রামের পাহাড়তলী ডিজেল শপে রক্ষণাবেক্ষণ করা হয়।
তথ্যসূত্র
<references group="" responsive="">
লারিনে পেরেরা
মেরি লারিনে পেরেরা হলেন একজন শ্রীলঙ্কান রাজনীতিবিদ, যিনি ২০০১ সাল থেকে ২০১০ সাল পর্যন্ত শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত।  তার ছেলে নিরোশান পেরেরা বর্তমানে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন।
নয় ছয়
নয় ছয় রাফায়েল আহসান পরিচালিত বাংলাদেশি হাস্যরসাত্মক চলচ্চিত্র। এটি প্রযোজনা করেছে টি ও টি ফিল্মস। এটি রাফায়েল আহসান পরিচালিত প্রথম চলচ্চিত্র।
সংগীত
ছবিটির অডিও অ্যালবাম মুক্তি পায় ২০১৩ সালের ১০ ফেব্রুয়ারী তারিখে। লেজার ভিশন থেকে প্রকাশিত এ অডিও সিডিতে গানের সংখ্যা মোট ৯টি। গানগুলো গেয়েছেন- কোনাল, পৃত্থীরাজ, কাজী আনান, পারভেজ সাজ্জাদ, লোপা, পৃথা ও নওমী। গানগুলোর শিরেনাম হলো- ‘দিন বদলের হাওয়া’, ‘তুমি কি আমার সাথে’, ‘নদীর জ্বলে’, ‘আমার সবকিছু তুমি দিয়ে ঘেরা’ উল্লেখযোগ্য।
বিতর্ক
২০১১ সালে ‘৬৯ পাতলা খান লেন’ শিরোনামে ছবিটির চিত্রধারণের কাজ শুরু হয়। সব কাজ শেষে পরের বছরই সেন্সর জমা দেন পরিচালক। কিন্তু ছবির নাম ও কয়েকটি বিষয় নিয়ে জটিলতা তৈরি হয়। ফলে মুক্তি অনিশ্চত হয়ে পড়ে। পরবর্তিতে ছবির নাম পাল্টে রাখা হয় ‘নয় ছয়’। পরিচালক রাফায়েল এ প্রসঙ্গে বলেন, ‘আমরা ‘‘৬৯ পাতলা খান লেন’’ নামে ছবিটি সেন্সর বোর্ডে জমা দেওয়ার পরই ওই ঠিকানার মালিক আপত্তি করেন। তিনি সেন্সর বোর্ডে অভিযোগ করে জানিয়ে দেন, যেন ওই নামে ছবিটি মুক্তি দেওয়া না হয়। আমরা তাঁর সঙ্গে বসেছি, বিভিন্নভাবে বোঝানোরও চেষ্টা করেছি। কিন্তু সে চেষ্টা ব্যর্থ হয়েছে। এটা নিয়ে মামলা মোকদ্দমাও হয়। পরে বাধ্য হয়েই নাম পরিবর্তন করি। এসব করতে করতেই অনেক দিন পেরিয়ে গেছে।’ তাছাড়া কিছু অংশ নতুন করে শুটিং, ডাবিং ও সম্পাদনা করা হয়। অবশেষ সেন্সর বোর্ডে জমা দেয়ার পর ২০১৫ সালের এপ্রিলে ছাড়পত্র মিলে। ছবির প্রধান দুই চরিত্র ছবির প্রচারনায় অংশ নেন নি বরং নেতিবাচক বক্তব্য দিয়েছেন। ফেরদৌস বলেন 'এই সিনেমাটি নিয়ে আমি বিরক্ত। এ নিয়ে আপাতত কিছু বলতে চাই না। নতুন পরিচালক এটি বানিয়েছেন। দর্শক দেখলেই বুঝবেন'। মৌটুসী বিশ্বাস বলেন, ‘ওটা কোনো ছবি হয়নি। ওটা কোনো টেলিফিল্মও হয়নি। মৌটুসী বলেন ছবিটির কাজ তিনি সুন্দরভাবে শেষ করে দিলেও যথার্থ সম্মানী পাননি। অভিনয়শিল্পীর অভিযোগ প্রসঙ্গে প্রথম চলচ্চিত্র নির্মাতা বলেছেন, ‘আসলে অভিযোগ নিয়ে কিছু বলার নেই। তবে, মৌটুসির সঙ্গে আমার সম্পর্ক ভালো না। বলতে পারেন, আমরা পরিবার হিসেবে কাজ করতে গিয়ে ব্যর্থ হয়েছি। এ কারণেই মৌটুসিকে ছবির প্রচারে পাইনি। কিন্তু ফেরদৌস ভাই আমার সঙ্গে ছবির বিভিন্ন প্রচারে গিয়েছেন।
ফরেস্ট গাম্প (দ্ব্যর্থতা নিরসন)
ফরেস্ট গাম্প ১৯৯৪ সালের রবার্ট জেমেকিস পরিচালিত চলচ্চিত্র।
ফরেস্ট গাম্প এছাড়াও উল্লেখ করতে পারে:
হিন্দু দেবদেবীর তালিকা
হিন্দুধর্ম ভারতীয় উপমহাদেশের বৃহত্তম ধর্ম এবং বিশ্বের তৃতীয় বৃহত্তম ধর্ম । হিন্দুধর্মের মধ্যে পাঁচটি প্রধান সম্প্রদায় বা সম্প্রদায় রয়েছে, বৈষ্ণব সম্প্রদায়, শৈবধর্ম সম্প্রদায় , শাক্তধর্ম সম্প্রদায় , গাণপত্য সম্প্রদায় এবং সূর্যবাদ যাদের অনুসারীরা যথাক্রমে বিষ্ণু , শিব , আদি পরাশক্তি , গণেশ এবং সূর্যকে সর্বোচ্চ দেবতা বলে মনে করে। স্মার্তবাদ উপরের পাঁচটি দেবতাকে সমান বলে মনে করে। হিন্দু দেবতাদের অধিকাংশই এই পাঁচটি প্রধান দেবতার বিভিন্ন রূপ (অবতার) বা তাদের সাথে সম্পর্কিত। হিন্দুধর্মকে বিশ্বের " প্রাচীনতম ধর্ম " বলা হয়েছে এবং অনেক অনুশীলনকারী হিন্দুধর্মকে "শাশ্বত আইন " ( সনাতন ধর্ম ) বলে উল্লেখ করেছেন। নীচে প্রধান হিন্দু দেবতার একটি তালিকা দেওয়া হল এবং তারপরে ছোট হিন্দু দেবতা এবং দেবদেবীদের একটি তালিকা দেওয়া হলো:
প্রধান দেবতা
ত্রিমূর্তি বা ত্রিদেব সৃষ্টিকর্তা ব্রহ্মা, রক্ষাকর্তা বিষ্ণু এবং ধ্বংসকারী ও পুনর্জন্মকারী মহেশ্বর (শিব) নিয়ে গঠিত। তাদের পত্নী প্রতিরূপ হলেন: ব্রহ্মার পত্নী সরস্বতী, বিষ্ণুর পত্নী লক্ষ্মী এবং শিবের পত্নী পার্বতী (বা দুর্গা)। বিষ্ণু ও শিবের অনুসারীরা দুটি প্রধান সম্প্রদায় গঠন করে।
ব্রহ্মা
হিন্দুধর্ম অনুসারে, ব্রহ্মা হলেন সমগ্র মহাজাগতিক মহাবিশ্বের নির্মানকর্তা। তিনি বৈদিক দেবতা পরম প্রজাপতির সাথে চিহ্নিত। জ্ঞান ও সঙ্গীতের দেবী সরস্বতী ব্রহ্মার স্ত্রী, যিনি সৃষ্টির জন্য জ্ঞান দিতে আবির্ভূত হন। সৃষ্টিকর্তা ব্রহ্মার কিছু বিকল্প নাম হল:
বিষ্ণু
বিষ্ণু হলো এই মহাবিশ্বের পালনকর্তা। বৈষ্ণবরা তাকে শাশ্বত, সর্বশক্তিমান এবং পরমেশ্বর বলে মনে করেন। পালনকর্তা বিষ্ণুর কিছু বিকল্প নাম হল:
শিব
শৈব ধর্ম অন্যতম প্রধান হিন্দু সম্প্রদায়। শৈব ধর্মের অনুসারীরা বিশ্বাস করেন যে দেবতা শিব হলেন পরম সত্তা। শিব হলেন ত্রিমূর্তিগুলোর মধ্যে ধ্বংসের দেবতা, এবং তাই কখনও কখনও ভয়ঙ্কর দেবতা ভৈরব হিসাবে চিত্রিত করা হয়। শৈবপন্থীরা অন্যান্য হিন্দু সম্প্রদায়ের অনুসারীদের তুলনায় তপস্যার প্রতি বেশি আকৃষ্ট হয় এবং তাদের আত্মশুদ্ধির আচার-অনুষ্ঠানে শরীরে ভষ্মলেপন করতে দেখা যায়।   শিবের কিছু বিকল্প রূপ (এবং ভৈরব) নীচে তালিকাভুক্ত করা হয়েছে:
দেবী
ভারতে দেবী পূজার সম্প্রদায়গুলো প্রাচীন। ঋগ্বেদে সবচেয়ে আলোচিত দেবী হলেন ঊষা, যিনি হলেন ভোরের দেবী। আধুনিক হিন্দুধর্মে, দেবীকে ব্যাপকভাবে সম্মান করা হয়। শাক্তধর্ম হিন্দুধর্মের অন্যতম প্রধান সম্প্রদায়। শাক্তধর্মের অনুসারীগণ বিশ্বাস করেন যে দেবী হলেন সেই শক্তি যা নারী নীতির অন্তর্নিহিত, এবং পরম ব্রহ্মের সাথে এক এবং অভিন্ন। শক্তির (দেবী) অনেক রূপ, প্রকাশ এবং দেবী রয়েছে যা তার অংশ, যেমন লক্ষ্মী, দুর্গা, পার্বতী এবং সরস্বতী। বিশ্বাস করা হয় যে, দেবী শান্তিপূর্ণ রূপে প্রকাশ পায়, যেমন লক্ষ্মী বিষ্ণুর সহধর্মিণী। এছাড়াও কালী ও দুর্গার মতো দেবী হচ্ছেন উগ্র রূপের প্রকাশ। শক্তিধর্মে, আদি পরাশক্তিকে পরম ঈশ্বর বা পরব্রহ্ম হিসাবে বিবেচনা করা হয়। সে নিরাকার অর্থাৎ মূল সত্ত্বা হচ্ছে নির্গুণ কিন্তু অনেক রূপ নিতে পারে বলে সগুণ। দুর্গা এবং ললিতা ত্রিপুরাসুন্দরীকে যথাক্রমে কালীকুল এবং শ্রীকুল সম্প্রদায়ে সর্বোচ্চ দেবী হিসাবে বিবেচনা করা হয়। শাক্তধর্ম তান্ত্রিক হিন্দুধর্মের সাথে ঘনিষ্ঠভাবে সম্পর্কিত, যা মন ও শরীরের শুদ্ধির জন্য আচার ও অনুশীলন শেখায়।   শক্তি (দেবী) মাতৃদেবীর কিছু ভিন্ন অংশ হল:
বিষ্ণু
দশাবতার: এই অবতারগুলি হিন্দু ধর্মগ্রন্থ অনুসারে প্রধান এবং সরকারী অবতার।
অন্যান্য অবতার: এই অবতারগুলোকে প্রধান অবতার ছাড়া ভগবান বিষ্ণুর রূপ হিসাবে বিবেচনা করা হয়।
অন্যান্য রূপ
কিছু অষ্ট লক্ষ্মীর তালিকায় লক্ষ্মীর অন্যান্য রূপ অন্তর্ভুক্ত করা হয়েছে,
আল ফজর
ইতিহাস এবং প্রোফাইল
আল ফজর ১৯৭৪ সালে ওবায়েদ হুমাইদ আল মাজারুই চালু করেছিলেন। মাজারুই দৈনিকের প্রথম সম্পাদকও ছিলেন। কাগজের প্রকাশক হলেন দার আল ফজর প্রিন্টিং, প্রকাশনা এবং বিজ্ঞাপন যা ১৯৭৫ সালে প্রতিষ্ঠিত হয়েছিল। পত্রিকাটির সদর দফতর আবুধাবিতে।
২০১৩ বাংলাদেশ চ্যাম্পিয়নশিপ লিগ
২০১৩ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে প্রিমিয়ার ব্যাংক বাংলাদেশ চ্যাম্পিয়নশিপ লিগ নামে পরিচিত) ১১ ফেব্রুয়ারি ২০১৩ তারিখে শুরু হয়। যেখানে ৮টি দল হোম ও এওয়ে পদ্ধতিতে একে-অপরের সঙ্গে খেলে। চট্টগ্রাম আবাহনী প্রতিযোগিতায় চ্যাম্পিয়ন হয়।
আল ফজর
ইতিহাস এবং প্রোফাইল
দৈনিকটি, একটি স্বাধীন প্রকাশনা, স্থানীয়, জাতীয় এবং আন্তর্জাতিক সংবাদ সরবরাহ করে। এছাড়াও, পত্রিকাটি শিল্পকলা এবং মহিলাদের পরিপূরক সরবরাহ করে।
২০১৩ বাংলাদেশ চ্যাম্পিয়নশিপ লিগ
অংশগ্রহণকারী দলসমূহ
নিম্নলিখিত ৮টি ক্লাব ২০১৩ মৌসুমের সময় বাংলাদেশ চ্যাম্পিয়নশিপ লিগে অংশ নেন।
সিয়াল (বংশ)
সিয়াল হলো পাকিস্তানের পাঞ্জাব প্রদেশের জমিদার বংশ। তবে বর্তমানে এ বংশের অন্যান্য বংশধরেরা সিন্ধু ও বালুচিস্তানেও বসবাস করে। পাঞ্জাবের সিয়াল বংশের লোকেরা নিজেদের নামের সাথে সরদার, মেহের, নবাব খান ও রায় ব্যবহার করে থাকে। পাঞ্জাবে বসবাসরত সিয়াল বংশীয় লোকেরা জং ও ফয়সালাবাদ ছাড়াও আরও কয়েকটি জেলায় বাস করে।
২০১৩ বাংলাদেশ চ্যাম্পিয়নশিপ লিগ
অংশগ্রহণকারী দলসমূহ
এই মৌসুমে মোট ২টি মাঠে খেলা হয়। মাঠগুলি হল-
আল ফজর
ইতিহাস এবং প্রোফাইল
প্রতিদিনের প্রচারের রেকর্ডের জন্য দৈনিকটি এবিসির সদস্য। ১৯৯৪ সালে আল ফজরের প্রচার ছিল ৪,২৮৪ অনুলিপি। ২০০৩ সালে এর আনুমানিক প্রচলন ছিল ২৮,০০০ অনুলিপি।
কিটি পার্টি
থাম্ব|একটি কিটি পার্টি খন্ড চিএ কিটি পার্টি একটি অনানুষ্ঠানিক সঞ্চয় ক্লাবের প্রেক্ষাপটে মহিলাদের সামাজিকতার জন্য ভারত এবং পাকিস্তানের জনপ্রিয়। এটি এক ধরনের পার্টি যা সাধারণত মহিলারা আয়োজন করে এবং বিকেলে মাসিক ভিত্তিতে অনুষ্ঠিত হয়।
কিটি পার্টিতে সংগৃহীত পরিমাণকে বোঝায়, প্রতিটি সদস্য প্রতি মাসে একটি নির্দিষ্ট পরিমাণ অর্থ প্রদান করে। এই কিটি প্রতি মাসে দলের একজন সদস্যের হাতে দেওয়া হয়। চিট তহবিল একই ধরনের নীতি অনুসরণ করে।
এটি সাধারণত মহিলাদের নির্দিষ্ট গ্রুপ দ্বারা প্রতি মাসে একটি নির্দিষ্ট সময়ে অনুষ্ঠিত হয়। গ্রুপের প্রতিটি সদস্যকে কমপক্ষে একবার একটি পার্টি হোস্ট করতে হবে। হোস্টিং সদস্য খাবার এবং অন্যান্য রসদ সরবরাহ করে এবং পার্টিটি সাধারণত মহিলাদের জন্য গসিপ করার জায়গা। বেশিরভাগ ভারত এবং পাকিস্তানে, সাধারণত এটি একটি 'কমিটি' হিসাবে পরিচিত।
পার্টিতে গেমস অন্তর্ভুক্ত থাকতে পারে এবং অন্য সদস্যদের সাথে কোনও বিষয়ে আলোচনার একটি থিম জড়িত থাকতে পারে।
জোকা মেট্রো স্টেশন
জোকা মেট্রো স্টেশন হল কলকাতা মেট্রোর একটি স্টেশন। এটি ভারতের কলকাতার দক্ষিণাঞ্চলের জোকায় অবস্থিত। এটি কলকাতা মেট্রো লাইন ৩-এর টার্মিনাল স্টেশন হিসেবে কাজ করে। ২০২২ সালের ৩০ ডিসেম্বর স্টেশনটির উদ্বোধন করা হয়।
অবস্থান
এই স্টেশনটি জোকা এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ২ কিলোমিটার দূরে অবস্থিত আইআইএম মেট্রো স্টেশন এবং পরবর্তী স্টেশন হল ১.৪৫৫ কিলোমিটার দূরে অবস্থিত ঠাকুরপুকুর মেট্রো স্টেশন।
ইতিহাস
২০২২ সালের সেপ্টেম্বরের মাঝামাঝি সময়ে, কলকাতা মেট্রো লাইন ৩-এর জোকা-তারাতলা ৬ কিলোমিটার অংশে ট্রায়াল রান শুরু হয় এবং নভেম্বরে এটি বাধ্যতামূলক কমিশনার অফ রেলওয়ে সেফটি (সিআরএস) ছাড়পত্র পায়।
২০২২ সালের ৩০ ডিসেম্বর পশ্চিমবঙ্গের মুখ্যমন্ত্রী মমতা বন্দ্যোপাধ্যায় এবং ভারতের রেলমন্ত্রী অশ্বিনী বৈষ্ণবের উপস্থিতিতে প্রধানমন্ত্রী নরেন্দ্র মোদী কলকাতা মেট্রোর পার্পল লাইনের জোকা মেট্রো স্টেশনটি-সহ জোকা-তারাতলা অংশের উদ্বোধন করেন। সেন্ট থমাস বয়েজ স্কুলের শিক্ষার্থীসহ কিছু শিক্ষার্থীকে উদ্বোধনের পরে এই জোকা-তারাতলা লাইনে প্রথম ভ্রমণ করার বিরল সুযোগ দেওয়া হয়।
পাকিস্তান নৌবাহিনী প্রধান
পাকিস্তান নৌবাহিনী প্রধান বা ইংরেজিতে চীফ অব দ্য নেভাল স্টাফ অব পাকিস্তান হচ্ছে পাকিস্তান নৌবাহিনীর সর্বোচ্চ পদ। ১৯৪৭ সালে পাকিস্তান রাষ্ট্রটির স্বাধীনতার পরপরই এই পদটি চালু হয় তবে তখন এর নাম ছিলো পাকিস্তান নৌবাহিনীর সর্বাধিনায়ক বা কমান্ডার-ইন-চীফ অব দ্য পাকিস্তান নেভি। ১৯৭২ সালে নৌবাহিনী প্রধান চীফ অব নেভাল স্টাফ নামে পরিচিতি পান। নৌপ্রধানের নিয়োগ হয় পাকিস্তানের রাষ্ট্রপতির দ্বারা দেশটির প্রধানমন্ত্রীর সুপারিশক্রমে।
জোকা মেট্রো স্টেশন
পরিকাঠামো
স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
পাকিস্তান নৌবাহিনী প্রধান
পাকিস্তানের সশস্ত্র বাহিনী এবং সমগ্র পাকিস্তান রাষ্ট্রে নৌবাহিনী প্রধান একটি গুরুত্বপূর্ণ পদ। পাকিস্তান নৌবাহিনী রাষ্ট্রটির সমুদ্র সীমা রক্ষায় গুরু দায়িত্ব পালন করা সহ চোরাচালানিদের ধরা সহ শান্তিকালীন সময়ে সহ প্রতিবেশী দেশ ভারতের সঙ্গে বৈরিতা বজিয়ে রাখার ক্ষেত্রে একটি গুরুত্বপূর্ণ সংস্থা হিসেবে কাজ করে, সে হিসেবে নৌবাহিনী প্রধান পাকিস্তানের শীর্ষ ব্যক্তিদের একজন বিবেচিত হন।
জোকা মেট্রো স্টেশন
বিদ্যুৎ ও সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনেও ট্রেন পরিচালনার জন্য তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হয়।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা ৯০ সেকেন্ড অন্তঃর ট্রেন পরিচালনা করা যায়।
পাকিস্তান নৌবাহিনী প্রধান
ইতিহাস
১৯৪৭ সালের ১৪ই আগস্ট পাকিস্তান রাষ্ট্রটি তৈরি হবার সঙ্গে সঙ্গে পাকিস্তান নৌবাহিনীও তৈরি হয়, ব্রিটিশ ভারতের রাজকীয় ভারতীয় নৌবাহিনীর মুসলিমরা রাজকীয় পাকিস্তান নৌবাহিনী গড়ে তোলেন, যদিও একেবারে শুরুর দিকে পাকিস্তান নৌবাহিনীর উঁচু পর্যায়ের কর্মকর্তারা প্রায় সবাই ইংরেজ ছিলেন। ব্রিটিশ রাজকীয় নৌবাহিনীর রিয়ার অ্যাডমিরাল পদবির কর্মকর্তা পাকিস্তান নৌবাহিনীর ফ্ল্যাগ অফিসার কমান্ডিং হচ্ছিলেন ১৯৫৩ সাল পর্যন্ত, এই বছর রিয়ার অ্যাডমিরাল সিদ্দিক চৌধুরী নামের একজন স্থানীয় পাকিস্তানি নৌবাহিনীর শীর্ষ নেতৃত্বে আসেন। ১৯৪৭ সাল থেকে ১৯৭৫ সাল পর্যন্ত নৌ সদর করাচিতে ছিলো; '৭৫ সনে তা ইসলামাবাদে স্থানান্তরিত হয়ে যায়।
পাকিস্তান নৌবাহিনীর সদর দপ্তর ১৯৭৫ সাল পর্যন্ত করাচিতে ছিলো; এই বছর তা ইসলামাবাদে স্থানান্তরিত হয়ে যায়।
গোপাল গুরুনাথ বেউর
জেনারেল গোপাল গুরুনাথ বেউর, পদ্মভূষণ, পিভিএসএম ভারতীয় সেনাবাহিনীর একজন অফিসার ছিলেন যিনি ৯ম সেনাপ্রধান ছিলেন। প্রায় চার দশক ধরে সেনাবাহনীতে কাজ করা গোপাল দ্বিতীয় বিশ্বযুদ্ধ, পাক-ভারত যুদ্ধ ১৯৬৫ এবং ১৯৭১ এ গুরুত্বপূর্ণ অবদান রাখেন। ফিল্ড মার্শাল স্যাম মানেকশ এর মেয়াদ শেষের পরে তিনি সেনাপ্রধানের দায়িত্ব নেন। অবসরপ্রাপ্তির পর ডেনমার্কের রাষ্ট্রদূতের নিয়োগ পান এবং ১৯৭৯ সাল পর্যন্ত এ পদে ছিলেন। তিনি ১৫ জুলাই ১৯৩৭ সালে কমিশন লাভ করেন। ভারতের স্বাধীনতার পর তিনি দগড়া রেজিমেন্টে স্থানান্তরিত হন।
পরিবার এবং শিক্ষা
গোপাল ১৯১৬ সালের ১১ আগস্ট মধ্য প্রদেশের সেওনীতে জন্মগ্রহণ করেন। তার পিতা গুরুনাথ ভেঙ্কাটেশ বেউর ইন্ডিয়ান সিভিল সার্ভিসের একজন কর্মকর্তা ছিলেন। তার মাতা রুক্মিণী একজন গৃহিণী ছিলেন, তার ভাই মাধব মেজর হিসেবে দ্বিতীয় বিশ্বযুদ্ধে নিহত হন, যিনি ১৯২৮ সালে কমিশনপ্রাপ্ত হয়েছিলেন। গোপাল ১৯৩৫ সালে দেহরাদুনের ইন্ডিয়ান মিলিটারি একাডেমী-এ যোগ দিয়েছিলেন।